PRANEŠIMAS ŽINIASKLAIDAI  
2025 m. birželio 9 d.

**Lietuvos ūkininkai drąsesni: investicijų augimą skatina du pagrindiniai veiksniai**

**Po vangesnių 2024-ųjų, kai žemės ūkio technikos rinka buvo beveik trečdaliu mažiau aktyvi nei įprastai, 2025-ieji prasidėjo stipriu suaktyvėjimu. Pirmieji metų mėnesiai rodo augantį ūkininkų pasitikėjimą ir investicijų atsigavimą, ypač skatinamą naujo Europos Sąjungos (ES) paramos etapo.**

„Ilgesnis lizingo terminas – pavyzdžiui, penkeri ar net septyneri metai – leidžia paskirstyti įmokas taip, kad jos nesukeltų didelės finansinės naštos. Mažėjant bazinėms palūkanų normoms ir stabilizuojantis EURIBOR, ūkininkai gali tikėtis aiškesnių ir labiau prognozuojamų sąlygų visam finansavimo laikotarpiui. Tai itin svarbu smulkesniems ūkiams, kurie anksčiau dėl ribotų apyvartinių lėšų ar didelės įmokų naštos vengdavo stambesnių investicijų“, – sako „Luminor lizingas“ vadovė Žydrūnė Samuolienė.

Per pirmuosius keturis šių metų mėnesius traktorių registracija Lietuvoje išaugo 34 proc., palyginti su tuo pačiu laikotarpiu pernai. Dar labiau išaugo susidomėjimas žemės ūkio technikos finansavimu – gautų paraiškų skaičius išaugo net 88 proc.

„Ūkininkai vis dažniau renkasi finansavimo sprendimus, leidžiančius greitai įsigyti modernią techniką ir pasinaudoti ES parama. Tai rodo ne tik jų pasitikėjimą ateitimi, bet ir norą didinti ūkių efektyvumą bei konkurencingumą“, – teigia Ž. Samuolienė.

**Investuoti gali ir mažesni ūkiai**

Anot ekspertės, investuoti į savo ūkio plėtrą dabar lengviau gali ir mažesni ūkiai. Tai lemia šiųmetinis palūkanų stabilizavimasis ir galimybė techniką finansuoti ilgesniam laikotarpiui mažinant mėnesinę įmoką.

Kaip pažymi „Luminor“ banko ekspertė, Europos Centrinis Bankas (ECB) 2025 m. pradžioje sumažino bazines palūkanų normas 0,25 procentinio punkto – tai jau penktasis mažinimas nuo 2024 m. birželio. Šis žingsnis prisidėjo prie paskolų palūkanų mažėjimo: vidutinė naujų paskolų įmonėms palūkanų norma euro zonoje sausio mėn. sumažėjo iki 4,2 proc., o būsto paskolų – iki 3,3 proc. Lietuvoje taip pat fiksuojamas palūkanų mažėjimas – 2024 m. pabaigoje būsto paskolų palūkanos pirmą kartą per pusantrų metų nukrito žemiau 5 proc. ribos.

„Ilgesnis lizingo terminas – pavyzdžiui, penkeri ar net septyneri metai – leidžia paskirstyti įmokas taip, kad jos nesukeltų didelės finansinės naštos. Mažėjant bazinėms palūkanų normoms ir stabilizuojantis EURIBOR, ūkininkai gali tikėtis aiškesnių ir labiau prognozuojamų sąlygų visam finansavimo laikotarpiui. Tai itin svarbu smulkesniems ūkiams, kurie anksčiau dėl ribotų apyvartinių lėšų ar didelės įmokų naštos vengdavo stambesnių investicijų“, – sako Ž. Samuolienė.

**Teikti paraiškas dar nevėlu**

Nacionalinė mokėjimo agentūra administruoja kelias paramos priemones, skirtas žemės ūkio technikai įsigyti. Pavyzdžiui, pagal Lietuvos žemės ūkio ir kaimo plėtros 2023–2027 metų strateginį planą, ūkininkai gali teikti paraiškas investicijoms į žemės ūkio valdas.

„Šiuo metu dar galite teikti paskutinės minutės paraiškas ir Lietuvos kaimo plėtros 2014–2020 m. programai, pagal kurią išmokas valstybė skiria biologinei įvairovei išsaugoti, klimato kaitai švelninti, vietos projektams įgyvendinti ir kitais agrarinės kultūros plėtros tikslais“, – teigia Ž. Samuolienė.

Pasak jos, visa tai leidžia tikėtis, kad 2025-ieji ne tik sugrąžins įprastą rinkos aktyvumą, bet ir paskatins kokybinį ūkių šuolį – investuojant ne tik į techniką, bet ir į produktyvumo didinimą bei tvarius sprendimus.

**Apie „Luminor“:**

„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor“ siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite [čia](https://luminor.ee/investors#financial-calendar).

**Daugiau informacijos:**

Šarūnas Kubilius

„Luminor“ komunikacijos projektų vadovas

Tel.: +370 623 48086

El. p.: [sarunas.kubilius@luminorgroup.com](mailto:sarunas.kubilius@luminorgroup.com)